काँग्रेस, भाजपा, सपा अवरू आम आदमी पार्टी में कुछ बात के छोड़ कवनो फर्क नईखे
नई दिल्ली - कहल जाला कि देर भले हो गईल होखे, लेकिन हो गईल त सब ठीक बाटे। आखिर भाजपा भी आपन घोषणा पत्र जारी करिए देलस।
भाजपा के घोषणा पत्र में राम मंदिर, धारा 370 भा समान नागरिक संहिता के जईसन कुछ मुद्दा के छोड़ अयीसन कवनो खास बात नईखे जवन एकरा के अवरू पार्टी से अलगा करत होखे।
तय बा कि, अंत में जब घोषणा पत्र आई त ओकर तुलना भी अवरू पार्टी के संगे होई। हमनी के भी इ तुलना करे के कोशिश कईनी जा, अवरू बतावे के कोशिश बा कि देश बदे जरूरी मुद्दा प देश के प्रमुख पार्टी कवन राय बनावता।
एही कोशिश हमनी के भारतीय जनता पार्टी, कॉंग्रेस, समाजवादी पार्टी अवरू आम आदमी पार्टी के राय आपके सोझा राखत बानी जा। मुद्दा बा -आर्थिक विकास, शिक्षा-रोजगार, कृषि, भ्रष्टाचार अवरू महंगाई। चली एक नज़र में देखल जाए कि, के का कहता -
आर्थिक विकास
कांग्रेस: कांग्रेस पार्टी के वादा बा कि, अगर उ फेर से सरकार में आईल, त सरकार बनवला के 100 दिन के भीतर आर्थिक विकास दर के 8 प्रतिशत प चहुंपा दिही भा कम से कम कोशिश जरूर करी। पार्टी प्रत्यक्ष विदेशी निवेश प आपन राय पहिलही बता चुकल बिया, ए मुद्दा प पार्टी के कवनो दिक्कत नईखे। कर उगाही ढांचा में सुधार खातिर “वस्तु अवरू सेवा कर” अवरू “प्रत्यक्ष कर संहिता” के लागु करी।
भाजपा: कर उगाही के प्रणाली में सुधार ली आई “वस्तु अवरू सेवा कर” प राज्य से बात करी अवरू लागू कारवाई। प्रत्यक्ष विदेशी निवेश के स्वागत बा लेकिन खुदरा व्यापार के मामला में स्थिति साफ नईखे।
समाजवादी पार्टी: आयकर में 2.5 लाख सालाना कमाई वाला लोग के छुट दिहल जायी। लेकिन एशों-आराम के चीज़ जईसे कार, बंगला अवरू बियाह शादी पर कर लगावल जायी।
आम आदमी पार्टी: कारोबार से जुड़ल नियम कानून के सरल बनावल जाई। संगही, खुदरा कारोबार में प्रत्यक्ष विदेशी निवेश के विरोध।
शिक्षा-रोजगार
कांग्रेस: स्वास्थ्य अवरू रोजगार के कानूनी अधिकार बनावे प ज़ोर। निजी क्षेत्र में दलित अवरू अनुसूचित वर्ग के लोग के आरक्षण के सुविधा देवे के वादा। पाँच साल में 10 करोड़ लोग के तकनीकी शिक्षा अवरू प्रशिक्षण के माध्यम से रोजगार दिहल जायी। 2020 तक स्वास्थ्य सेवा विभाग में 60 लाख नोकरी।
भाजपा: छात्र के स्कॉलरशिप अवरू सुविधा। शिक्षा के मामला में खर्च बढ़ावल जायी (सकाल घरेलू उत्पाद के 6 प्रतिशत तक)। विश्वविद्यालय अनुदान आयोग (यूडीसी) के उच्च शिक्षा आयोग के रूप में पुनर्गठित कईल जायी।
समाजवादी पार्टी: सम्पूर्ण शिक्षा मुफ्त अवरू बेरोजगार के बेरोजगारी भत्ता दिहल जायी।
आम आदमी पार्टी: असंगठित क्षेत्र के विकास बदे योजना बनावल जायी, ठेकेदारी के रोजगार प रोक लागि।
भ्रष्टाचार
कांग्रेस: भ्रष्टाचार निरोधक, कानूनी सुधार अवरू चुनाव प्रक्रिया से जुड़ल तमाम विधेयक के जल्दी से जल्दी पास करावल जायी। विदेश से काला धन वापस ले आवे बदे विशेष दूत के नियुक्ति होई।
भाजपा: काला बाज़ारी प रोकथाम बदे विशेष कोर्ट बनावल जायी। विदेश से काला धन ले आवे जानकारी जमा कईल जायी। भ्रष्टाचार के रोकथाम बदे ई-गवर्नेंस पर जोर दिहल जायी।
समाजवादी पार्टी: मंत्री, व्यापारी अवरू अधिकारी के मिलीभगत रोके बदे विशेष निगरानी शाखा बनावल जायी। अचानक अमीर भईल लोग के संपत्ति के जांच कईल जायी। विदेश में जमा काला धन के वापस ले आवल जायी।
आम आदमी पार्टी: जन लोकपाल बिल, नागरिक अधिकार पत्र, स्वराज बिल के कानूनी रूप से मान्य करावल जायी। सरकारी नियम के आसान बनावल जाई। विदेशों में जमा काला धन के वापस ले आवल जाई।
कृषि
कांग्रेसः खुदरा व्यापार के क्षेत्र में प्रत्यक्ष विदेशी निवेश के बढ़ावा ताकि किसान के अपना फसल के जादा से जादा दाम मिले। 1 करोड़ हेक्टेयर खेतीहर जमीन के विकास। मछलीपालन अवरू व्यापार बदे अलग से मंत्रालय। कम ब्याज दर पर किसान के लोन देवे के सुविधा।
भाजपा: मनरेगा के खेतीबाड़ी से जोड़ल जाई। फसल उत्पादन बदे जरूरी आंकड़ा के व्यवस्था। हर खेत तक पानी चहुंपावे बदे प्रधानमंत्री ग्राम सिंचाई योजना। नदी के आपस में जोड़े के बारे में विचार होई।
समाजवादी पार्टी: किसान के कर्जा माफ कईल जाई। अनाज के न्यूनतम समर्थन मूल्य लागत से कम से कम डेढ़ गुना कईल जाई।
आम आदमी पार्टी: अयीसन व्यवस्था बनावल जाई, जेकरा चलते किसान के आसानी से कम ब्याज प कर्ज मिले।
महंगाई
कांग्रेस: सत्ता में लवट के अईला प महंगाई कम करे बदे जरूरी कदम उठावल जाई अवरू एकरा के जारी राखल जाई। इ नीति आर्थिक मंदी के माहौल में भी जारी रही।
भाजपा: जरूरी चीज के दाम कम राखे बदे विशेष फंड बनावल जाई।
समाजवादी पार्टी: महंगाई, फिजूलखची अवरू भ्रष्टाचार के रोके बदे जरूरी चीज़ के दाम सरकार तय करी।
आम आदमी पार्टी: महंगाई के मुद्दा प पार्टी कवनो खास चीज़ नईखे कहले।
bho_Deva bho_Deva bho_Deva bho_Deva bho_Deva mai_Deva bho_Deva hin_Deva bho_Deva bho_Deva hin_Deva bho_Deva hin_Deva bho_Deva bho_Deva npi_Deva bho_Deva bho_Deva bho_Deva bho_Deva awa_Deva bho_Deva bho_Deva bho_Deva bho_Deva hin_Deva bho_Deva bho_Deva bho_Deva bho_Deva